ОҚО-да «тамақ өнеркәсібі» - Аgroprom Shymkent 2016 көрмесі өтпек
"ОҚО-да «тамақ өнеркәсібі» - Аgroprom Shymkent 2016 көрмесі өтпек" | "https://abai.kz/post/45420"
TITLE: ОҚО-да «тамақ өнеркәсібі» - Аgroprom Shymkent 2016 көрмесі өтпек
URL: https://abai.kz/post/45420
META: "ОҚО-да «тамақ өнеркәсібі» - Аgroprom Shymkent 2016 көрмесі өтпек" | "https://abai.kz/post/45420"
DATE: 07.09.2016
AUTHOR(s): Абай-Ақпарат
TOTAL WORDS: 163
TEXT: Құрметті оңтүстікқазақстандықтар! Сіздерді 2016 жылдың 8-9 қыркүйегі күндері Шымкенттегі «Көрме» орталығында өтетін «Тамақ өнеркәсібі» - AgroProm Shymkent 2016 Оңтүстік Қазақстан көрмесіне шақырамыз. Көрмеге тамақ өнеркәсібімен айналысатын кәсіпорындар қатыса алады. Оңтүстік Қазақстан облысының әкімдігі қатысушыларға төлем ақысыз 9 шаршы метр орын ұсынады. Дамуды ынталандыру және өңірдегі агроөнеркәсіп кешенінде жаңа технологиялар мен жабдықтарды тарту, инвестицияларды тарту мен шағын және орта бизнесті дамыту AgroProm Shymkent іс-шарасын өткізудің негізгі міндеттері болып табылады. «Тамақ өнеркәсібі» көрмесіне жетекші қазақстандық және шетелдік компаниялар қатысады. Олар азық-түлік және сусындарды өндіруге арналған жабдықтар мен технологияларды, ыдыс пен қаптаманы өндіруге арналған материалдар мен жабдықтарды, сонымен қатар, азық – түлік пен сусындарды ұсынады. Көрме аясында толыққанды іскерлік бағдарламалар қарастырылған. Атап айтқанда, шарада «Оңтүстік Қазақстан облысында тамақ өнеркәсібін дамыту: үрдістері мен перспективалары» тақырыбында дөңгелек үстел өтеді. Сондай-ақ, Retail–Distributor-Centre (супермаркеттер мен сауда желілерінің өкілдерімен өтетін көрме қатысушыларының бизнес-кездесулері), өнімдерді дегустациялау, әлеуетті серіктестерді/дистрибьюторларды табу мақсатында өндірушілердің өнімдерінің презентациялау және өзге де кездесулер қарастырылған. Көрмені тамашалау тегін. Толығырақ ақпаратты AgroProm Shymkent 2016 – www.agropromexpo.kz сайтынан ала аласыздар. Abai.kz
